Oficiālais Vēstnesis L 130 , 27/05/2003 Lpp. 0021 - 0024



Komisijas Lēmums (2003. gada 22. maijs), ar kuru groza Lēmuma 2002/304/EK I un II pielikumu attiecībā uz programmām, ko piemēro, lai iegūtu apstiprinātu zonu vai saimniecību statusu saistībā ar vīrusu hemorāģisko septicēmiju (VHS) un infekciozo hematopoētisko nekrozi (IHN) (izziņots ar dokumenta numuru C(2003) 1627) (Dokuments attiecas uz EEZ) (2003/376/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 28. janvāra Direktīvu 91/67/EEK par dzīvnieku veselības nosacījumiem, kas reglamentē akvakultūras dzīvnieku un produktu laišanu tirgū [1], kurā jaunākie grozījumi izdarīti ar Direktīvu 98/45/EK [2], un jo īpaši tās 10. panta 3. punktu, tā kā: (1) Ar Lēmumu 2002/304/EK [3], kurā grozījumi izdarīti ar Lēmumu 2002/879/EK [4], Komisija ir apstiprinājusi programmas, lai iegūtu apstiprinātu zonu vai apstiprinātu saimniecību statusu neapstiprinātās zonās saistībā ar vienu vai abām tādām zivju slimībām kā vīrusu hemorāģiskā septicēmija (VHS) un infekciozā hemopoētiskā nekroze (IHN). (2) Itālija ir iesniegusi Komisijai papildu programmas par IHN un VHS, lai iegūt apstiprinātu zonu statusu ūdens sateces baseiniem. Šajās programmās ir norādīts attiecīgo zonu ģeogrāfiskais norobežojums, pasākumi, kas jāveic valsts dienestiem, procedūras, kuras jāievēro apstiprinātajām laboratorijām, attiecīgo slimību izplatība un šo slimību apkarošanas pasākumi to atklāšanas gadījumā. (3) Ir konstatēts, ka Itālijas iesniegtās programmas atbilst Direktīvas 91/67/EEK 10. panta prasībām. (4) Dažas programmas, kas apstiprinātas ar Lēmumu 2002/304/EK, ir pabeigtas un tās jāsvītro no Lēmuma 2002/304/EK. (5) Tādēļ Lēmums 2002/304/EK ir attiecīgi jāgroza. (6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmumu 2002/304/EK groza šādi. 1. Tā I pielikumu aizstāj ar šā lēmuma I pielikuma tekstu. 2. Tā II pielikumu aizstāj ar šā lēmuma II pielikuma tekstu. 2. pants Šis lēmums ir adresēts dalībvalstīm. Briselē, 2003. gada 22. maijā Komisijas vārdā — Komisijas loceklis David Byrne [1] OV L 46, 19.2.1991., 1. lpp. [2] OV L 189, 3.7.1998., 12. lpp. [3] OV L 104, 20.4.2002., 37. lpp. [4] OV L 305, 7.11.2002., 59. lpp. -------------------------------------------------- I PIELIKUMS ZONAS, KURĀS PIEMĒRO APSTIPRINĀTAS PROGRAMMAS, LAI IEGŪTU APSTIPRINĀTAS ZONAS STATUSU SAISTĪBĀ AR VIENU VAI ABĀM TĀDĀM ZIVJU SLIMĪBĀM KĀ VHS UN IHN 1. ZONAS DĀNIJĀ, KURĀS PIEMĒRO APSTIPRINĀTU PROGRAMMU, LAI IEGŪTU APSTIPRINĀTAS ZONAS STATUSU SAISTĪBĀ AR VHS - FISKEBÆK Å sateces baseins - VISAS JITLANDES DAĻAS dienvidos un rietumos no Storåen, Karup å, Gudenåen un Grejs å sateces baseiniem - Visu DĀNIJAS SALU teritorija 2. ZONAS VĀCIJĀ, KURĀS PIEMĒRO APSTIPRINĀTU PROGRAMMU, LAI IEGŪTU APSTIPRINĀTAS ZONAS STATUSU SAISTĪBĀ AR VHS UN IHN - Zona WOLFEGGER AACH UND ROHRSEE ūdens sateces baseinā - Zona OBERN NAGOLD ūdens sateces baseinā 3. ZONAS SPĀNIJĀ, KURĀS PIEMĒRO APSTIPRINĀTU PROGRAMMU, LAI IEGŪTU APSTIPRINĀTAS ZONAS STATUSU SAISTĪBĀ AR VHS UN IHN - LARJOHAS AUTONOMAIS APGABALS 4. ZONAS FRANCIJĀ, KURĀS PIEMĒRO APSTIPRINĀTU PROGRAMMU, LAI IEGŪTU APSTIPRINĀTAS ZONAS STATUSU SAISTĪBĀ AR VHS UN IHN - LES FORGES - LA NIVE ET LES NIVELLES - L’ÉLORN 5. ZONAS ITĀLIJĀ, KURĀS PIEMĒRO APSTIPRINĀTU PROGRAMMU, LAI IEGŪTU APSTIPRINĀTAS ZONAS STATUSU SAISTĪBĀ AR VHS UN IHN 5.1. Bolcāno autonomā province BOLCĀNO AUTONOMĀS PROVINCES ZONA - Zona ietver visus ūdens sateces baseinus Bolcāno provincē. Zona ietver ZONA VAL DELL’ADIGE zonas augšdaļu –, t.i., Adige upes ūdens sateces baseinus no tās iztekām Bolcāno provincē līdz robežai ar Trento provinci. ( NB: Uz pārējo ZONA VAL DELL’ADIGE zonas lejasdaļu attiecas Trento autonomās provinces apstiprinātā programma. Šīs zonas augšējā un lejasdaļa jāuzskata par vienu epidemioloģisko vienību. ) 5.2. Trento autonomā province ZONA VAL DI SOLE E DI NON - Ūdens sateces baseins no Noce strauta iztekas līdz S. Giustina aizsprostam ZONA VAL DELL’ADIGE – zonas lejasdaļa - Adige upes ūdens sateces baseini un tās iztekas, kas atrodas Trento autonomās provinces teritorijā, no robežas ar Bolcāno provinci līdz Ala aizsprostam (hidroelektrostacijai). ( NB: Uz pārējo ZONA VAL DELL’ADIGE zonas augšdaļu attiecas Bolcāno autonomās provinces apstiprinātā programma. Šīs zonas augšējā un lejasdaļa jāuzskata par vienu epidemioloģisko vienību. ) ZONA TORRENTE ARNÒ - Ūdens sateces baseins no Arnò kalnu strauta iztekas līdz lejteces aizsprostiem, kas atrodas pirms Arnò kalnu strauta ietekas Sarca upē. ZONA VAL BANALE - Ūdens sateces baseins no Ambies strauta baseina līdz hidroelektrostacijas aizsprostam. ZONA VARONE - Ūdens sateces baseins no Magnone strauta iztekas līdz ūdenskritumam. ZONA ALTO E BASSO CHIESE - Chiese upes ūdens sateces baseins no tās iztekas līdz Condino aizsprostam, izņemot Adaná un Palvico kalnu strautu baseinus. ZONA TORRENTE PALVICO - Palvico kalnu strauta baseina ūdens sateces baseins līdz aizsprostam, kas būvēts no betona un akmeņiem. 5.3. Veneto reģions ZONA TORRENTE ASTICO - Astico upes ūdens sateces baseins no tās iztekām (Trento autonomajā provincē un Vičencas provincē, Veneto reģionā) līdz aizsprostam, kas atrodas Pedescala tilta tuvumā Vičencas provincē. Astico upes lejasdaļu starp aizsprostu, kas atrodas Pedescala tilta tuvumā, un Pria Maglio aizsprostu, uzskata par buferzonu. 5.4. Umbrijas reģions ZONA FOSSO DE MONTERIVOSO: Monterivoso upes ūdens sateces baseins no tās iztekām līdz necaurlaidīgajiem aizsprostiem Ferentillo tuvumā. 5.5. Lombardijas reģions ZONA VAL BREMBANA: Brembo upes ūdens sateces baseins no tās iztekām līdz necaurlaidīgajam aizsprostam Ponte S. Pietro komūnā. 6.A. ZONAS SOMIJĀ, KURĀS PIEMĒRO APSTIPRINĀTU PROGRAMMU, LAI IEGŪTU APSTIPRINĀTAS ZONAS STATUSU SAISTĪBĀ AR VHS UN IHN - Visas SOMIJAS kontinentālās un piekrastes zonas, izņemot Ālandes provinci un ierobežojuma zonu Pyhtää. 6.B. ZONAS SOMIJĀ, KURĀS PIEMĒRO APSTIPRINĀTU PROGRAMMU, IESKAITOT ĪPAŠUS VHS IZSKAUŠANAS PASĀKUMUS, LAI GALU GALĀ IEGŪTU APSTIPRINĀTAS ZONAS STATUSU SAISTĪBĀ AR VHS UN IHN - Visa ĀLANDES PROVINCE un ierobežojumu zona PYHTÄÄ. -------------------------------------------------- II PIELIKUMS SAIMNIECĪBAS ITĀLIJĀ, KURĀS PIEMĒRO PROGRAMMU, LAI ATTIECĪBĀ UZ VHS UN IHN APSTIPRINĀTAS SAIMNIECĪBAS STATUSU IEGŪTU TĀDAS SAIMNIECĪBAS, KAS ATRODAS NEAPSTIPRINĀTĀ ZONĀ 1. REĢIONS: FRIULI VENEZIA GIULIA, UDĪNES PROVINCE Saimniecības Tagliamento upes sateces baseinā: - Azienda Vidotti Giulio s.n.c., Sutrio 2. REĢIONS: VENETO REĢIONS Saimniecības Sile upes sateces baseinā: - Azienda Troticoltura S. Cristina, Via Chiesa Vecchia 14 – Loc. S. Cristina di Quinto. --------------------------------------------------